**ZÁPIS č. 5**

 **Z RIADNEHO ZASADNUTIA SPRÁVNEJ RADY TASR**

 **23. mája 2023 so začiatkom o 15.00 h**

**Prítomní členovia Správnej rady:** Jozef Bednár, Peter Mestický, Ladislav Mikuš, Jozef Tuhovčák

**Ospravedlnení:** Alena Mezeiová

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**--------------------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol podpredseda SR TASR Peter Mestický. Konštatoval, že rada je uznášaniaschopná, navrhol program zasadnutia a dal o ňom hlasovať.

Program:

1. **Vyhodnotenie projektu k 30. výročiu vzniku Slovenskej republiky Slovensko 30**
2. **Koncepcia využívania sociálnych sietí v TASR**
3. **Rôzne**

**UZNESENIE č. 01/23/05/2023:**

Členovia SR TASR schválili program zasadnutia:

ZA: J. Bednár PROTI: 0 ZDRŽAL SA: 0

 P. Mestický

 L. Mikuš

 J. Tuhovčák

**Uznesenie bolo prijaté.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Vyhodnotenie projektu k 30. výročiu vzniku Slovenskej republiky Slovensko 30**

V. Puchala predstavil členom rady kvantitatívne i kvalitatívne výstupy projektu k 30 rokom Slovenska. Zámerom TASR bolo informovať nad rámec bežných spravodajských úloh o aktivitách a súvislostiach 30. výročia vzniku samostatnej Slovenskej republiky. TASR ponúkla od júna 2022 do mája 2023 skoro 700 multimediálnych informácií (správ, fotografií, rozhovorov, zvukov), ktoré mali širokú medializáciu a prispeli k poznaniu faktov a súvislostí vedúcich k rozdeleniu republiky a vzniku samostatného Slovenska. Cenné boli archívne informácie i fotografie, ale aj rozhovory s účastníkmi diania pred 30 rokmi z oblasti politiky, ekonomiky, zahraničných vzťahov či kultúry. TASR aj týmto spôsobom iniciuje témy a prináša ich pre médiá i koncových užívateľov tak, aby si na základe faktov mohli utvárať vlastné postoje a názory.

Členovia Správnej rady ocenili kvalitnú prácu agentúry, ktorá aj týmto spôsobom plní svoje verejnoprávne úlohy a využíva svoje archívne bohatstvo.

Správna rada vzala materiál na vedomie.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Koncepcia využívania sociálnych sietí v TASR**

Ako uviedol V. Puchala, sociálne siete by mali slúžiť TASR primárne na tri ciele:

1. Sú jedným z prostriedkov na plnenie zákonnej povinnosti informovať verejnosť.
2. Podpora koncových médií agentúry, ktorých výstupy sú určené širokej verejnosti.
3. Selfpromo TASR a jej produktov.

Cieľom projektu je nastaviť a zjednotiť spôsob, vizuál, frekvenciu i kompetencie pri práci so sociálnymi sieťami tak v gescii TASR samotnej ako i jej koncových médií (teraz.sk). Projekt predstavuje organizačný model a jeho personálne zabezpečenie. TASR bude aj naďalej pri prezentácii informácií na sociálnych sieťach spravodajsky konzervatívna, s ambíciou informovať, nie clikbajtovo zvyšovať návštevnosť. Viditeľnosť značky TASR na sociálnej sieti by mala byť garanciou kvalitného zdroja, ktorému môžu čitatelia dôverovať.

Zároveň si TASR musí pri prinášaní informácií udržať mieru emočnej bezpríznakovosti (aj v rovine emotikonov), pretože jej úlohou je dodávať fakty na vytvorenie slobodného názoru, nie názor vytvárať.

Správna rada TASR vzala materiál na vedomie.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Rôzne**

Členovia Správnej rady TASR sa dohodli na najbližšom termíne rokovania 20. júna 2023 o 15:00 v sídle TASR.

Podpredseda SR TASR P. Mestický v súlade s Rokovacím poriadkom SR TASR ukončil zasadnutie rady.

Bratislava, 23. mája 2023

Zapísal:

 Peter Mestický v.r.